**King Crimson** er en engelsk progrockgruppe som ble startet i 1968 og opptrådte offentlig første gang i 1969. Bandets musikk er definerende for sjangeren progressiv rock, med enkelte tunge, intense låter som «21st Century Schizoid Man» side om side med melodiøse, rolige spor som «I Talk To The Wind» og lange spor med komplekse, symfoniske oppbygginger og repeterende musikalske temaer som «Starless». De er rangert som nr. 87 på VH1s liste *100 Greatest Artists of Hard Rock.*

Historien
---------

### Starten

King Crimson oppsto fra restene av psykedelisk pop-trioen Giles, Giles & Fripp, med Michael Giles, Peter Giles og Robert Fripp, som ga ut en rekke singler samt albumet *The Cheerful Insanity of Giles, Giles and Fripp* uten kommersiell suksess. Den første versjonen av King Crimson med Fripp (gitar), barndomsvennen Greg Lake (vokal, bass), Ian McDonald (gitar, vokal, saksofon, treblåsere og Mellotron) og Michael Giles (trommer, vokal) hadde sin første bandøvelse 13. januar 1969. Peter Sinfield, som var gitarist en periode, fortsatte som tekstforfatter og hadde også andre funksjoner som ansvarlig for lysshow under konserter. Bandets navn ble hentet fra Sinfields tekst fra låten «The Court of the Crimson King».

### 1969 – 1971, De fire første albumene

5. juli 1969 konsertdebuterte King Crimson foran 650 000 mennesker på Rolling Stones' gratiskonsert i Hyde Park i London. I løpet av juni, juli og august 1969 spilte de inn sitt første album *In the Court of the Crimson King*. Gruppen slo raskt gjennom etter utgivelsen av debutalbumet, som blant annet inneholdt låten «21st Century Schizoid Man». Albumet besto av nyskapende progressiv rock, musikk publikum satte pris på. Albumet kom på 5.-plass på albumlisten i Storbritannia i november 1969 og fire måneder senere klatret albumet til nummer 28 på albumlisten i USA.

Utover 1970-tallet var det hele tiden utskifting i besetningen og kun Robert Fripp har vært med samtlige versjoner av bandet. Singelen *«Catfood»* og albumet *In the Wake of Poseidon* ble spilt inn tidlig i 1970. På høsten samme år kom albumet *Lizard*. Albumet *Islands* fra 1971, ble nummer 30 i England, og nummer 76 i USA, men det kunne se ut som om King Crimson etter utallige utskiftinger hadde kommet til en slutt.

### 1972 – 1974, Tre nye album

I juli 1972 satte Fripp sammen et helt nytt King Crimson bestående av Bill Bruford (trommer), John Wetton (bass, vokal), David Cross (fiolin, mellotron) og Jamie Muir (perkusjon). Sinfields etterfølger som tekstforfatter var Richard Palmer-James. Denne gruppen spilte inn albumet *Larks' Tongues in Aspic*, og konsertdebuterte i Frankfurt i oktober 1972. Muir forsvant raskt og fortsatte turneen i England, Europa og USA som kvartett. *Larks' Tongues in Aspic* kom på 20.-plass i Storbritannia. I januar 1974 ble albumet *Starless and Bible Black* utgitt med samme besetning. Dermed ble dette den første bandsammensetningen som besto i mer enn en amerikansk turné og mer enn ett album. Men i juli 1974 begynte splittelsen på ny og da Cross sluttet ble King Crimson redusert til en trio. Fripp, Bruford og Wetton spilte inn albumet *Red* og Fripp oppløste gruppen 25. september 1974. Albumet ble utgitt i oktober.

### 1981 – 1984, Ny start og tre album til

I april 1981 etablerte Fripp et nytt band, Discipline, sammen med Bill Bruford (trommer), Tony Levin (bass, gitar) og Adrian Belew (gitar, sang). Da albumet ble utgitt i oktober samme år, hadde gruppens navn blitt endret til King Crimson, men albumet hadde overtatt tittelen *Discipline*. Dette bandet hadde et annet lydbilde enn de tidligere versjonene av King Crimson. De ga to album til, *Beat* i 1982 og *Three of a Perfect Pair* i 1984.

### 1994 –  2003, Ytterliggere tre album

Det ble stille for King Crimson i omtrent et tiår, men i 1994, gjenforente Fripp medlemene fra *Dicipline*-epoken og utvidet gruppen med Pat Mastelotto (trommer, perkusjon) og Trey Gunn (bass, gitar), EP-en *Vroom* ble gitt ut sent samme år. Bandet hadde omfattende turnevirksomhet og ga ut albumet *THRAK* i 1995. Albumet fikk generelt gode anmeldelser og reetablerte Crimson som en levedyktig turnéband. Det gikk helt frem til 2000 før bandet kom med et nytt studioalbum *ConstruKction of Light*. I 2001 og 2002 ga kvartetten ut to EP-er som ledet opp til albumet *The Power to Believe* i 2003. Utskiftingene i bandet fortsatte og til slutt ble King Crimson satt på vent noen år.

### 2007 -2012, Turnéband

En ny inkarnasjon av bandet startet opp i 2007 med Gavin Harrison (trommer), Adrian Belew (gitar, vokal, trommer, perkusjon), Tony Levin (bass, synthesizer) og Pat Mastelotto (trommer, perkusjon). De spilte konserter, men kom ikke med noen nye studioalbum. Fripp var i juridisk konflikt med Universal Music Group, som hadde kjøpt opp King Crimson-katalogen. Fripp kunngjorde at det var blitt umulig for han å konsentrere seg om musikk på grunn av dette og han trakk seg fra musikkbransjen for å fokusere på den juridiske kampen.

### 2013 – til nå, Nok en ny versjon av bandet

Fripps pensjonstilværelse ble kortvarig, for i 2013 offentliggjorde han plutselig og uventet en ny versjon av King Crimson med nye medlemmer. Denne versjonen ga heller ikke ut noen studioalbum, men ga en rekke konserter rundt om i verden og spilte inn flere konsertalbum med «omkonfigurerte» versjoner av tidligere materiale. Den stadige utskiftingen av medlemmer fortsatte.

7. desember 2016 døde en av grunnleggerne av King Crimson, Greg Lake, av kreft.

27. april 2017 utga King Crimson konsert-EP-en *Heroes* som en hyllest til David Bowie. Robert Fripp spilte gitar på originalutgivelsen av låten og på Bowies album *"Heroes"* i 1977. Videoen til sangen vant «Video of the Year» på Progressive Music Awards 2017. Rett etterpå fortsatte King Crimson sin omfattende turnévirksomhet, og utskifting av medlemer. I juni 2019 ble hele King Crimsons diskografi gjort tilgjengelig for å streame online på alle de store streaming-plattformene, i forbindelse med bandets 50-årsjubileum.

King Crimson - Familietre

Medlemmer
---------

* Robert Fripp — gitar, keyboard, Mellotron, elektroniske instrumenter og effekter (1968–1974, 1981–1984, 1994–2003, 2008–2009, 2013–)
* Mel Collins — saksofon, fløyte, bakgrunnsvokal, Mellotron (1970–1972, 2013–)
* Tony Levin — bass, Chapman-stick, bakgrunnsvokal (1981–1984, 1994–1998, 2003, 2008–2009, 2013–)
* Pat Mastelotto — trommer, perkusjon (1994–2003, 2008–2009, 2013–)
* Gavin Harrison — trommer (2008–2009, 2013–)
* Jakko Jakszyk – vokal, gitar, fløyte, keyboard (2013–)
* Jeremy Stacey – trommer, keyboard (2016–)

Tidligere medlemmer
-------------------

* Greg Lake — bass, vokal (1969–1970) (døde 2016)
* Michael Giles — trommer, vokal (1968–1969)
* Ian McDonald — saksofon, klarinett, fløyte, Mellotron, xylofon, vokal (1968-1969, 1974) (døde 2022)
* Peter Sinfield — tekster, synthesizer (1968–1971)
* Gordon Haskell — bass, vokal (1970) (døde 2020)
* Andy McCulloch — trommer (1970)
* Rick Kemp — bass (1971)
* Boz Burrell — bass, vokal (1971–1972) (døde 2006)
* Ian Wallace — trommer, perkusjon, vokal (1971–1972) (døde 2007)
* John Wetton — bass, vokal (1972–1974) (døde 2017)
* Jamie Muir — perkusjon, alt mulig (1972–1973)
* Bill Bruford — trommer, perkusjon (1972–1974, 1981-1984, 1994-1997)
* David Cross — fiolin, fløyte, Mellotron, elektrisk piano, keyboard (1972–1974)
* Richard Palmer-James — tekster (1972–1974)
* Adrian Belew — gitar, vokal (1981–1984, 1994–2003, 2008–2009)
* Trey Gunn — gitar, Chapman-stick (1994–2003)
* Bill Rieflin – keybord, synthesizer, Mellotron, trommer, perkusjon (2013-2020) (døde 2020)

Diskografi
----------

### Studioalbum

* *In the Court of the Crimson King* (1969)
* *In the Wake of Poseidon* (1970)
* *Lizard* (1970)
* *Islands* (1971)
* *Larks' Tongues in Aspic* (1973)
* *Starless and Bible Black* (1974)
* *Red* (1974)
* *Discipline* (1981)
* *Beat* (1982)
* *Three of a Perfect Pair* (1984)
* *Vrooom* (EP) (1994)
* *THRAK* (1995)
* *The ConstruKction of Light* (2000)
* *Happy with What You Have to Be Happy With* (EP) (2002)
* *The Power to Belive* (2003)

### Konsertalbum og samlealbum (utvalg)

* *Earthbound* (1972)
* *USA* (1975)
* *The Young Persons' Guide to King Crimson (1976)*
* *The Great Deceiver* (utgitt i 1992, innspilt mellom 1973 og 1974)
* *B'Boom: Live in Argentina* (1995)
* *Thrakattak* (1996)
* *Epitaph* (1997, innspilt i 1969)
* *The Night Watch (1998, innspilt i 1973)*
* *Absent Lovers: Live in Montreal* (1998, innspilt i 1984)
* *Cirkus: The Young Persons' Guide to King Crimson Live* (1999, innspilt mellom 1969-1998)
* *Live in Mexico City* (1999, innspilt i 1996)
* *The ProjeKcts (1999)*
* *The Deception of the Thrush: A Beginners' Guide to ProjeKcts (1999)*
* *The Beginners' Guide to the King Crimson Collectors' Club*, innspilt mellom 1969 og 1998 (2000)
* *The ConstruKction of Light* (2000)
* *Heavy ConstruKction* (2000)
* *Vrooom Vrooom*, innspilt mellom 1995 og 1996 (2001)
* *Ladies of the Road*, innspilt mellom 1971 og 1972 (2002)
* *EleKtrik: Live in Japan* (2003)
* *The Power to Believe Tour Box* (2003)
* *The Condensed 21st Century Guide to King Crimson* (2006)
* *Live at the Orpheum* (2015)
* *Live in Torono* (2016)
* *Radical Action to Unseat the Hold of Monkey Mind* (2016)
* *Heroes* EP (2016)
* *Live in Vienna* (2018)
* *Meltdown: Live in Mexico City* (2018)

Referanser
----------

1. ↑  «VH1 100 Greatest Artists».
2. 1 2 3 4 5 6  «Biography by Bruce Eder».
3. 1 2 3 4 5 6 7  «ROBERT FRIPP - FROM CRIMSON KING TO CRAFTY MASTER by Eric Tamm». Arkivert fra originalen 17. januar 2015.
4. 1 2 3 4 5 6 7  Sid Smith (2019). *An Observation over 50 Years*.
5. ↑  November 2016, Sid Smith04. «The Top 10 Best King Crimson 1970s Songs». *Prog Magazine* **(engelsk)**. Besøkt 20. juli 2021.
6. 1 2  Bill Bruford (2009). *Bill Bruford – the Autobiography*.

Eksterne lenker
---------------

* Offisielt nettsted Rediger på Wikidata

* (en) King Crimson – kategori av bilder, video eller lyd på Commons Rediger på Wikidata
* (en) King Crimson på Internet Movie Database Rediger på Wikidata
* (en) King Crimson på Apple Music Rediger på Wikidata

* (en) King Crimson på Discogs Rediger på Wikidata

* (en) King Crimson på MusicBrainz Rediger på Wikidata

* (en) King Crimson på SoundCloud Rediger på Wikidata

* (en) King Crimson på Spotify Rediger på Wikidata

* (en) King Crimson på Songkick Rediger på Wikidata

* (en) King Crimson på Last.fm Rediger på Wikidata

* (en) King Crimson på Genius — sangtekster Rediger på Wikidata

* (en) King Crimson på AllMusic Rediger på Wikidata
* King Crimson på Twitter Rediger på Wikidata

* King Crimson på Facebook Rediger på Wikidata

* King Crimson på Instagram Rediger på Wikidata

* King Crimson på YouTube Rediger på Wikidata

* King Crimson på Ameblo Rediger på Wikidata
* King Crimson - 21st Century Schizoid Man

Portal: Progressiv rock

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |